РЕШЕНИЕ НА КОМИСИЯТА
от 22 октомври 2009 година
за изменение на приложение I към Решение 2004/233/ЕО по отношение на вписването за Дания в списъка на лабораториите, на които е разрешено да контролират ефикасността на ваксинирането против бяс при някои месоядни домашни животни
(нотифицирано под номер C(2009) 7951)
(текст от значение за ЕИП)
(2009/779/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 2000/258/ЕО на Съвета от 20 март 2000 г. за определяне на специален институт, който отговаря за определяне на критериите, необходими за стандартизиране на серологичните тестове за мониторинг на ефикасността на ваксините против бяс (1), и по-специално член 3 от него,
като има предвид, че:
(1)
С Решение 2000/258/ЕО лабораторията на Agence française de sécurité sanitaire de Nancy (лабораторията AFSSA, Нанси), Франция, се определя като специалния институт, отговарящ за определяне на критериите за стандартизиране на серологичните тестове за контрол на ефикасността на ваксините срещу бяс.
(2)
Решение 2000/258/ЕО предвижда също така лабораторията AFSSA, Нанси, да изпрати на Комисията списък с лабораториите на Общността, които да бъдат упълномощени да извършват посочените серологични тестове. Съобразно това лабораторията AFSSA, Нанси, изпълнява установената процедура за проверка на годност, за да оцени лабораториите, преди да бъдат упълномощени да извършват серологичните тестове.
(3)
С Решение 2004/233/ЕО на Комисията от 4 март 2004 г. относно разрешаването на определени лаборатории да контролират ефикасността на ваксинирането против бяс при някои месоядни домашни животни (2) се съставя списък на упълномощените лаборатории в държавите-членки въз основа на резултатите от проверките на годността, съобщени от лабораторията AFSSA, Нанси. Понастоящем Danish Institute for Food and Veterinary Research е включен в списъка в приложение I към посоченото решение.
(4)
Вследствие на промени в управлението на тази лаборатория, които нямат отражение върху нейното функциониране, нито върху оценяването и упълномощаването ѝ, Дания подаде заявление за промяна на името и данните за връзка на лабораторията.
(5)
Поради това Решение 2004/233/ЕО следва да бъде съответно изменено.
(6)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
В приложение I към Решение 2004/233/ЕО вписването за Дания се заменя със следното:
„(DK) Дания
Technical University of Denmark
National Veterinary Institute
Lindholm
DK-4771 Kalvehave
Тел.: +45 35 88 60 00
Факс: +45 35 88 79 01
Електронна поща: vet@vet.dtu.dk“
Член 2
Адресати на настоящото решение са държавите-членки.
Съставено в Брюксел на 22 октомври 2009 година.